b'\n_START_ARTICLE_\nJuuso R\xc3\xa4m\xc3\xb6\n_START_SECTION_\nSeuraura\n_START_PARAGRAPH_\nR\xc3\xa4m\xc3\xb6 on Tapparan kasvatti. H\xc3\xa4n voitti joukkueessa C-nuorten SM-pronssia vuonna 2010 ja B2-nuorten Suomenmestaruuden vuonna 2011. Kauden 2011\xe2\x80\x932012 R\xc3\xa4m\xc3\xb6 aloitti Tapparan B-nuorissa pelaten SM-karsintoja, mutta h\xc3\xa4nen runkosarjansa eteni kuitenkin KOOVEE:n joukkueessa B-nuorten I-divisioonassa. R\xc3\xa4m\xc3\xb6 jakoi 13 osumallaan joukkueen sis\xc3\xa4isen maalip\xc3\xb6rssin voiton Joni M\xc3\xa4kel\xc3\xa4n kanssa._NEWLINE_Kaudeksi 2013\xe2\x80\x932014 R\xc3\xa4m\xc3\xb6 siirtyi KOOVEE:st\xc3\xa4 Tampereen Ilvekseen, jossa h\xc3\xa4n teki kauden aikana my\xc3\xb6s SM-liigadebyyttins\xc3\xa4. R\xc3\xa4m\xc3\xb6 pelasi ensimm\xc3\xa4isen SM-liigaottelunsa 6. helmikuuta 2014 Oulun K\xc3\xa4rppi\xc3\xa4 vastaan. H\xc3\xa4n teki ottelussa my\xc3\xb6s liigauransa avausmaalin kolmannessa vaihdossaan. R\xc3\xa4m\xc3\xb6 pelasi kauden aikana kaikkiaan nelj\xc3\xa4 SM-liigaottelua. Huhtikuussa 2014 h\xc3\xa4n teki vuoden mittaisen jatkosopimuksen Ilveksen kanssa._NEWLINE_Kaudella 2014\xe2\x80\x932015 R\xc3\xa4m\xc3\xb6 pelasi kolme ottelua sek\xc3\xa4 Ilveksen SM-liigajoukkueessa ett\xc3\xa4 lainalla Mestis-joukkue Lemp\xc3\xa4\xc3\xa4l\xc3\xa4n Kisassa. Kauden 2015\xe2\x80\x932016 Ilves lainasi h\xc3\xa4net taas LeKiin, jossa R\xc3\xa4m\xc3\xb6 pelasi kauden loppuun. H\xc3\xa4nen ensimm\xc3\xa4inen kokonainen Mestis-kautensa toi 43 runkosarjaottelussa tehot 5+5=10. R\xc3\xa4m\xc3\xb6 pelasi Ilveksess\xc3\xa4 kauden aikana yhden ottelun. Kaudeksi 2016\xe2\x80\x932017 h\xc3\xa4n teki LeKin kanssa uuden, vuoden mittaisen sopimuksen. Syyskuussa 2016 seura lainasi R\xc3\xa4m\xc3\xb6n aluksi viikon mittaisella sopimuksella KeuPa HT:n paitaan, mutta t\xc3\xa4m\xc3\xa4n j\xc3\xa4lkeen R\xc3\xa4m\xc3\xb6n sopimusta jatkettiin marraskuun maaottelutaukoon. H\xc3\xa4n pelasi KeuPassa kaikkiaan 13 ottelua, jonka j\xc3\xa4lkeen R\xc3\xa4m\xc3\xb6 palasi loppukaudeksi LeKin vahvuuteen._NEWLINE_R\xc3\xa4m\xc3\xb6 siirtyi kaudeksi 2017\xe2\x80\x932018 1+1-vuotisella sopimuksella Kokkolan Hermekseen. H\xc3\xa4n ei saanut joukkueesta kuitenkaan toivotunlaista roolia ja pelasi kolmen harjoitusottelun lis\xc3\xa4ksi vain yhden Suomen Cupin ottelun, kunnes R\xc3\xa4m\xc3\xb6n sopimus purettiin syyskuussa 2017. Jo samana p\xc3\xa4iv\xc3\xa4n\xc3\xa4 h\xc3\xa4n siirtyi sarjatasoa alemmas Suomi-sarjajoukkue Nokian Pyryn riveihin.\n_START_SECTION_\nMaajoukkueura\n_START_PARAGRAPH_\nR\xc3\xa4m\xc3\xb6 on pelannut yhden poikien maaottelun.'